मनुष्य की चिर-प्यासी अतृप्त वासनाएँ हरदम उसके मन को उद्वेलित करती रहती हैं और इस प्रकार वह अपनी बोझिल और उत्पीडि़त वृद्धावस्था में भी एक व्यथित जिंदगी जीने को बाध्य होता है। शंकर मानव को उसकी इस विषम स्थिति का बोध कराते हुए उसे यह उपदेश देते हैं कि वह वृद्धावस्था का इंतजार करने के बजाय जवानी से ही ईश्वर को भजे ताकि उस कठिन जीवन संध्या के दौरान मन में सुख-शांति रहे। युवावस्था से ही कामवासनाओं और अन्य भोगों की इच्छा पर नियंत्रण रखा जाये तो वृद्धावस्था के परिपक्व शेष दिन ईश-स्मरण और आन्तरिक संतोष से परिपूर्ण बीतेंगे। वे यह चेतावनी दे रहे हैं कि जैसे-जैसे शरीर पुराना पड़ेगा, दुव्र्यसनों से पाली-पोसी गई कामनाएँ और अधिक तीव्र होती चली जाएंगी। अतएव अभी से यानि समय रहते गोविन्द को भजो।